|  |  |
| --- | --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** | |
| Naziv akta o kojem je savjetovanje provedeno: **Nacrt prijedloga Odluke o obavljanju dimnjačarskih poslova** | |
| Vrijeme trajanja savjetovanja: Savjetovanje je provedeno u trajanju od 60 dana odnosno od dana 26. svibnja 2015. godine pa do dana 26. srpnja 2015. godine. | |
| Cilj i glavne teme savjetovanja | |  |  | | --- | --- | | Cilj provođenja savjetovanja sa zainteresiranom javnošću je upoznavanje javnosti s Odlukom o obavljanju dimnjačarskih poslova te dobivanje mišljenja, primjedbi i prijedloga, te eventualno prihvaćanje zakonitih i stručno utemeljenih prijedloga, primjedbi i mišljenja. | | |  |  | |

|  |  |  |  |  |  |
| --- | --- | --- | --- | --- | --- |
| Redni broj | Naziv dionika (pojedinac, organizacija, institucija) | Članak na koji se odnosi primjedba/  prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga | Razlozi prihvaćanja/ neprihvaćanja primjedbe ili prijedloga |
| 1.  2.  3.  4.  5.  6.  7. | Predstavnica suvlasnika zgrade Trakošćanska 22  Upravitelj obrt FILMAR  Upravitelj obrt FILMAR  Predstavnik suvlasnika zgrade Braće Radić 28  Predstavnik suvlasnika zgrade Braće Radić 28,  Upravitelj zgrade FILMAR  ENERGO-S d.o.o. Varaždin | 6.  20.  22.  -  22.  20.  29. | Za provedbu postupka davanja koncesije za dimnjačarske poslove višestambene zgrade se određuje predstavnik zgrade  Obavijest o dolasku dimnjačar je dužan istaknuti na zgradi pet dana prije dolaska te odrediti točno vrijeme dolaska unutar dva sata  Korisnik usluga tj. predstavnik višestambenih zgrada je dužan omogućiti kontrolu i čišćenje dimnjaka dimnjačaru koncesionaru ulaskom u zgradu s time da si je dimnjačar sam dužan osigurati pristup u posebne dijelove zgrade (stanove, podrumske šupe)  Općenita primjedba je:  sadašnji koncesionar nije sposoban obavljati navedene poslove na kondenzacijskim bojlerima pa zato tražimo pravo izbora koncesionara, a pravo imamo na to jer mi smo ti koji to plaćamo.  Predstavnik suvlasnika je dužan pustiti dimnjačara u zgradu, a budući da u zgradi ima više vertikala za odvod plinova (sagorjeh) i kondenzata dimnjačar treba putem telefona organizirati vrijeme i datum čišćenja sa vlasnikom stana. Nemoguće je organizirati osam stanova u isto vrijeme.  Čišćenje i kontrolu dimnjaka da ne određuje dimnjačar godišnjim planom već da se isto obavlja dva puta godišnje prije i poslije sezone grijanja  Mišljenja smo da je za plinska ložišta tipa „C3.1“ (sa zatvorenom komorom za izgaranje i uzimanje zraka i odvodom produkata izgaranja preko zrako/dimovodne instalacije „LAS/LAF sistem) dovoljno jednom godišnje (u sezoni grijanja) pregledati očistiti zrako/dimovodni sustav | Ne prihvaća se  Prihvaća se  Prihvaća se  Ne prihvaća se  Prihvaća se  Ne prihvaća se  Ne prihvaća se | Provedba postupka davanja koncesije provodi se za područje cijelog Grada Varaždina. Stoga nije moguće Stručno povjerenstvo proširiti na način da bi u njemu sudjelovali predstavnici višestambenih zgrada jer bi bilo preveliko i onemogućio bi se njegov rad.  Smatramo da dimnjačar može odrediti vrijeme dolaska u pojedini objekt unutar dva sata, a time bi se postiglo dodatno zadovoljstvo korisnika jer bi mogli bolje planirati svoj dan.  Predstavnik stanar nije u mogućnosti omogućiti ulazak dimnjačara u stanove ili druge privatne prostore već samo pristup zajedničkim dijelovima  Ne odnosi se na Odluku.  Predstavnik stanar nije u mogućnosti omogućiti ulazak dimnjačara u stanove ili druge privatne prostore već samo pristup zajedničkim dijelovima  Godišnji plan čišćenja odnosi se na vremenski raspored kada će se u kojem dijelu područja Grada čistiti dimnjaci, a ne na broj čišćenja koji je određen Odlukom.  Slažemo se s iznijetim, ali smatramo da je potrebno dodatno čišćenje zbog dugotrajne ljetne stanke u kojoj se ne koriste ložišta, a sve u cilju da zaštitimo živote i imovinu građana. |

Napomena:

U vremenu trajanja savjetovanja pristiglo je 7. primjedbi/prijedloga zainteresirane javnosti na Nacrt prijedloga Odluke o obavljanju dimnjačarskih poslova i to kako je navedeno u prethodnoj tablici no nakon završetka savjetovanja pristiglo je još nekoliko primjedbi i to kako slijedi:

* Dejan Žmuk Predstavnik suvlasnika ulica hrvatskih branitelja 11 i 15 – primjedba se odnosi na članak 20. Prijedlog da se kontrola i čišćenje dimnjaka obavlja jednom godišnje a da se određuje planom dimnjačara,
* Tomislav Dugandžić korisnik usluga – članak 2. Potrebno je preciznije i kvalitetnije definirati pojmove: dimovodniobjekt, uređaji za loženje sa sustavnom sa dobavu zraka, te dodati i definirati pojmove kao što su dimnjak,ložište, uređaj sa zatvorenom komorom izgaranja, uređaj za loženje, zrako-dimovodni sustav – članak 19. Na koji način ovlašteni dimnjačar pregledava uređaj za loženje (to uobičajeno obavlja ovlašteni serviser za taj uređaj i izdaje potvrdu), Dimnjačar može čisti i uređaje za loženje (vjerojatno se mislilo na ložište) ali to može obaviti i investitor dok dimnjačar ima pravo pregledati da li je ložište očišćeno, ako bi dimnjačar ispitivao emisiju plinova (kao, čime i po kojim kriterijima) to bi nametnulo vlasnicima objekt dogradnju dimovodne instalacije za ugradnju sonde za ispitivanje (cc 1.500 kn)- Članak 22. Može nametnuti vlasnicima objekta dogradnje ( pristup do vrha dimovodnog objekta mora biti izveden tako da je siguran za dimnjačara, neovisno o stambenoj poslovnoj jedinici članak 29. Dimovodni objekti i atmosferski uređaji za loženje koji upotrebljavaju plinsko gorivo kontroliraju se i po potrebni čiste najmanje dva puta godišnje – koliko puta najviše?